Целта на този проект е да се създаде двумерна игра на HTML5 и Javascript, в която играчът управлява космически кораб и стреля по противникови обекти. Космическият кораб на играча се управлява напред, назад, нагоре и надолу, като фонът отдолу се скролира за да се симулира постоянно движение напред. Фонът трябва да се състои от звезди с различен размер и скорост – по-големите (и по-близки) се движат с по-висока скорост, а по-малките с по-ниска. Играта трябва да разполага със 7 нива, като всяко завършва с различен „Бос“ - противник с голяма огнева мощ. Отделно в нивата трябва да има различни противници, чието разнообразие се увеличава на всяко ниво. Противниците трябва да стрелят с различни оръжия и да се движат по различни траектории (само напред, по диагонал, към кораба на играча, на зиг-заг и т.н.). Корабът на играча разполага с „живот“, който се намалява при всяко вражеско попадение в него. По време на играта трябва да може да улавя бонуси, които му дават енергиен „щит“ - което намалява пораженията, както и различни оръжия. Оръжията трябва да са три вида – ракети (които се движат към най-близкия противник, т.е. насочваеми), лъчеви оръжия (лазери) и метателни ( с куршуми и снаряди). Оръжията се закачат за кораба на три слота – два отстрани на крилата и един отпред на носа.